ORDE do 15 de setembro de 2009 pola que se modifica a autorización do centro privado GAP, do concello de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/10/2009

Examinado o expediente iniciado polo centro privado GAP, do concello de Ourense, no que solicita a substitución do ciclo formativo de grao medio de Explotación de Sistemas Informáticos polo ciclo formativo de grao medio de Sistemas Microinformáticos e Redes.
Tendo en conta que o expediente foi tramitado polo departamento territorial da Consellería de Educación e Ordenación Universitaria de Ourense, quen o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Real decreto 1691/2007, do 14 de decembro, polo que se establece o título de técnico en sistemas microinformáticos e redes e se fixan a súas ensinanzas mínimas; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que desenvolve este decreto.
Esta Consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a substitución do ciclo formativo de grao medio de Explotación de Sistemas Informáticos polo ciclo formativo de grao medio de Sistemas Microinformáticos e Redes, quedando a composición resultante segundo se especifica no anexo.
Segundo.-Antes da posta en funcionamento das ensinanzas que se autorizan, o departamento territorial da Consellería de Educación e Ordenación Universitaria de Ourense, despois do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala a presente orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de setembro de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Ourense.
Localidade: Ourense.
Concello: Ourense.
Enderezo: r/ Reza nº 3.
Código do centro: 32020665.
Denominación: Centro Privado GAP.
Titular: Postal Escuela de Negocios, S.L.
Composición resultante:
1 ciclo formativo de grao medio de Xestión Administrativa (1 unidade para 20 alumnos).
1 ciclo formativo de grao medio de Sistemas Microinformáticos e Redes (2 unidades, 20 alumnos/unidade).
1 ciclo formativo de grao superior de Administración e Finanzas (2 unidades, 20 alumnos/unidade).
1 ciclo formativo de grao superior de Administración de Sistemas Informáticos (2 unidades, 20 alumnos/unidade).
1 ciclo formativo de grao superior de Desenvolvemento de Aplicacións Informáticas (2 unidades, 20 alumnos/unidade).
1 ciclo formativo de grao superior de Sistemas de Telecomunicación e Informáticos (2 unidades, 20 alumnos/unidade).
1 ciclo formativo de grao superior de Xestión e Organización dos Recursos Naturais e Paisaxísticos (2 unidades, 20 alumnos/unidade).